**OŠ „ANTUN MATIJA RELJKOVIĆ“**

**BEBRINA**

**ZAPISNIK SA 32. SJEDNICE ŠKOLSKOG ODBORA**

**OD 30. SIJEČNJA 2020. GODINE**

Mjesto : Zbornica škole u Bebrini 48 B

Početak rada: 16,30 sati.

Prisutni članovi Školskog odbora: Mato Tominović, Natalija Lučić, Goran Vračić, Mijo Belegić , Josip Ćosić, Ivana Penić

Odsutni članovi Školskog odbora: Renata Poverk

Ostali prisutni:Marija Rosandić- ravnateljica, Eva Jozić- računovođa

Sjednici predsjedava: Mato Tominović- predsjednik Školskog odbora

Zapisničar: Natalija Lučić

Predsjednik Školskog odbora konstatira da je prisutna većina članova te da Školski odbor može donositi pravovaljane odluke. Stoga predlaže

**DNEVNI RED:**

1. Usvajanje zapisnika sa 31.sjednice Školskog odbora od 21.01.2020.g.

2. Donošenje Odluke o prijedlogu izmjena Statuta Škole- izvjestitelj tajnik

3. Usvajanje Financijskog izvješća za 2019. godinu- predlagatelj ravnateljica, izvjestitelj

računovođa

4. Donošenje Pravilnika o izmjenama Pravilnika o postupku zapošljavanja, te procjeni i

vrednovanju kandidata za zapošljavanje - izvjestitelj tajnik

5. Različito

Dnevni red je jednoglasno usvojen.

**Ad 1)** Nema primjedbi na zapisnik sa 31.sjednice Školskog odbora održane 21.siječnja 2020.g. te je isti jednoglasno usvojen.

**Ad 2)** Tajnik škole pojasnio je pravnu osnovu za izmjene Statuta Škole, te istako da je Zakon o izmjenama Zakona o odgoju i obrazovanju u osnovnoj i srednjoj škole (NN br. 98/19), koji je stupio na snagu 01.01.2020. godine, usklađen s odredbama Zakona o sustavu državne uprave ( NN br. 66/19). Pojasnio je da su poslovi ureda državne uprave ustupljeni nadležnim upravnim tijelima županije. S tim vezi potrebno je izmijeniti članke 56, 94, 95 i 157 Statuta Škole. Nadalje kako je Zakon o izmjenama i dopunama Zakona o ustanovama (NN br 127/19) stupio na snagu 01.01.2020.g., potrebno je i članke 75, 78, 79, 80, i 150 Statut Škole uskladiti sa istim. Radi usklađivanja sa Sudskim registrom, ovim izmjenama Statuta, kod naziva škole brišu se navodnici a naziv škole se ispisuje velikim slovima. Školski odbor jednoglasno donosi

**ODLUKA: Donosi se Odluka o prijedlogu izmjena Statuta OŠ „Antun Matija Reljković“ Bebrina.** Od osnivača će se zatražiti prethodna suglasnost na ovu Odluku.

Ova Odluka postaje sastavni dio zapisnika.

**Ad 3)** Ravnateljica i računovođa upoznale su Školski odbor sa Financijskim izvješćem za 2019. godinu, te pojasnile iskazani manjak od 41.826,61 kunu. Sa prenešenim viškom iz 2018.godine od 16.478,20 kuna manjak koji se prenosi u 2020. godinu iznosi 25.348,41 kunu. Nakon kraće rasprave Školski odbor jednoglasno donosi

**ODLUKA: Usvaja se Financijsko izvješće za 2019. godinu i Bilješke uz financijsko izvješće za 2019. godinu, te Odluka o raspodjeli rezultata poslovanja 2019.godine**

Usvojeno Financijsko izvješće za 2019. godinu sa Bilješkama uz financijsko izvješće za 2019. godinu, te Odluka o raspodijeli rezultata poslovanja 2019.g. postaju sastavni dio zapisnika

**Ad 4)**  Tajnik Škole pojasnio je pravnu osnovu za izmjene Pravilnika o postupku zapošljavanja, te procijeni i vrednovanju kandidata za zapošljavanje te istaknuo da je Zakon o izmjenama Zakona o odgoju i obrazovanju u osnovnoj i srednjoj škole (NN br. 98/19), poslove ureda državne uprave prenio na nadležna upravna tijela županije. O izmjenama Pravilnika ravnateljica je provela postupak savjetovanja sa Sindikatom. Školski odbor jednoglasno donosi

**ODLUKA: Donosi se Pravilnik o izmjenama Pravilnika o postupku zapošljavanja, te procjeni i vrednovanju kandidata za zapošljavanje.** Na ovaj Pravilnik zatražit će se suglasnost osnivača.

Pravilnik o izmjenama Pravilnika o postupku zapošljavanja, te procjeni i vrednovanju kandidata za zapošljavanje postaje sastavni dio zapisnika.

**Ad 5)** Ravnateljica je izvijestila Školski odbor o radovima na školskoj kuhinji, te istaknula da su isti u završnoj fazi.

Završeno u 17,15 sati

U Bebrini, 30.01.2020.g.

ZAPISNIČAR: PREDSJEDNIK ŠKOLSKOG ODBORA:

Natalija Lučić Mato Tominović

KLASA: 003-06/20-01/04

URBROJ: 2178/02-01/20-1